b'\n_START_ARTICLE_\nJid\xc5\xbaind\xc5\xbaing\n_START_SECTION_\nZgodovina\n_START_PARAGRAPH_\n\xc4\x8cas nastanka vaj jid\xc5\xbaind\xc5\xbainga je zavit v temo. Po legendi naj bi ga ustvaril menih Bodhidharma, ki je deloval v \xc5\xa1aolinskem templju. Vadba teh vaj naj bi \xc5\xa1aolinskim menihom dajala potrebno mo\xc4\x8d za vadbo \xc5\xa1aolinskih borilnih ve\xc5\xa1\xc4\x8din._NEWLINE_Klasi\xc4\x8dno delo o jid\xc5\xbaind\xc5\xbaingu vsebuje predgovor, ki ga nekateri pripisujejo vojskovodji Li \xc4\x90ingu iz leta 628, nekateri pa menijo, da ga je napisal vojskovodja Nju Gao, ki je slu\xc5\xbeil pri slavnem generalu Jue Feju. Ravno domnevni Li D\xc5\xbaingov predgovor je lahko vzrok za iskanje povezav z Bodhidharmo. Toda domnevni\xc2\xa0\xc2\xbbLi D\xc5\xbaingov\xc2\xab\xc2\xa0predgovor vsebuje omembo junaka \xc4\x86ju\xc5\xbeankeja, pravlji\xc4\x8dnega lika iz pripovedi, ki jo je napisal \xc5\xa1ele Du Gvangting (850-933). Zaradi takih nejasnosti so mnenja o \xc4\x8dasu nastanka jid\xc5\xbaind\xc5\xbainga precej deljena. Lin Bojuan uveljavitev vadbe jid\xc5\xbaind\xc5\xbainga pripisuje celo daoisti\xc4\x8dnemu sve\xc4\x8deniku, ki mu je bilo ime Dzining, in ki je pisal v letu 1624. Po drugi strani lahko neposredne dokaze o obstoju ji\xc4\x91in\xc4\x91inga sledimo le do leta 1827, pri \xc4\x8demer v starih \xc5\xa1aolinskih besedilih izpred 19. stoletja ni najti nobene omembe o Bodhidharmi. Primerjalno gledano naj bi iz jid\xc5\xbaind\xc5\xbainga nastali vsaj dve vrsti \xc4\x8digunga: Osemnajst Luohanovih rok in Badvand\xc5\xbain. Toda delo Dao\xc5\xa1i iz okrog leta 1150 \xc5\xbee opisuje arhai\xc4\x8dne oblike badvan\xc4\x91ina.\n_START_SECTION_\nVadba jid\xc5\xbaind\xc5\xbainga\n_START_PARAGRAPH_\nJid\xc5\xbaind\xc5\xbaing je imel prvotno verjetno ve\xc4\x8d posameznih vaj, danes pa se jih obi\xc4\x8dajno vadi dvanajst. Obstaja preprostej\xc5\xa1a oblika vaje, pri kateri uporabljamo le razli\xc4\x8dne polo\xc5\xbeaje rok in stisknanje pesti (Damojeva oziroma Bodhidharmina oblika vajdana, preprostej\xc5\xa1a oblika vaje, pri kateri uporabljamo razli\xc4\x8dne polo\xc5\xbeaje rok in odprte dlani, ter obliko vaje, ki uporablja gibe celotnega telesa in naj bi bila po \xc4\x8dasu nastanka najmlaj\xc5\xa1a. V javnosti je bolje poznana predvsem tretja oblika. Med izvajanjem jid\xc5\xbaind\xc5\xbainga s celotnim telesom med razli\xc4\x8dnimi \xc5\xa1olami obstajajo manj\xc5\xa1e razlike._NEWLINE_Po teoriji naj bi vadba ji\xc4\x91in\xc4\x91inga pomagala umiriti um in sicer tako, da ga prisilimo k temu, da sledi zaporedju gibov. Tekom vaje jezik dr\xc5\xbeimo tako, da s se s konico jezika dotikamo ustnega neba. Vadba krepi mi\xc5\xa1ice in kite, vendar lahko v nekaterih primerih povzro\xc4\x8di tudi preveliko okrepitev dolo\xc4\x8denih mi\xc5\xa1ic in posledi\xc4\x8dno izgubljanje qija.'